cyanic-selkie/wikianc huggingface dataset:
ఎస్టోనియా
సంగీతం
ఒకప్పుడు గొర్రెలకాపరులు విస్తరించిన ప్రాంతాలలో సాంప్రదాయిక వాయు ఆధారిత సంగీతవాయిద్యాలు విస్తారంగా వ్యాపించినా ఇప్పుడు మరింత సాధారణంగా ప్రజలందరి చేత ఉపయోగించబడుతున్నాయి. ఫిడేల్, జితార్, కంసెర్టినా, అకార్డియన్ వంటి ఇతర సాధనాలు పోల్కా సంగీతంతో ఇతర నృత్య సంగీతంతో చేర్చి ఉపయోగిస్తారు. కన్నెల్ ఒక స్థానిక ఉపకరణం ఇప్పుడు ఎస్టోనియాలో మరింత ప్రజాదరణ పొందింది. 2008 లో విల్జాండిలో ఒక స్థానిక సంగీత సంరక్షణ కేంద్రం ప్రారంభించబడింది.
ఎస్టోనియా సాంగ్ ఫెస్టివల్స్ (లాలుపిడు) సంప్రదాయం 1869 లో ఎస్టోనియా జాతీయ చైతన్యాన్ని ప్రారంభించింది. ప్రస్తుతం ఇది ప్రపంచంలో అతిపెద్ద ఔత్సాహిక బృంద సంఘటనలలో ఒకటిగా మారింది. 2004 లో 1,00,000 మంది సాంగ్ ఫెస్టివల్లో పాల్గొన్నారు. 1928 నుండి టాలిన్ సాంగ్ ఫెస్టివల్ గ్రౌండ్స్ (లౌలెవ్లాజాక్) జూలైలో ప్రతి ఐదు సంవత్సరాలకు ఒకసారి నిర్వహిస్తుంది. 2014 జూలైలో చివరి పండుగ జరిగింది. అంతేకాక యూత్ సాంగ్ ఉత్సవాలు ప్రతి 4-5 ఒకసారి జరిగాయి. వాటిలో చివరివి 2017 లో జరిగాయి.
బారిటోన్ జార్జ్ ఓట్స్ ఒక ఒపెరా గాయనిగా ప్రపంచ వ్యాప్తంగా ప్రఖ్యాతి సాధించింది.
ఎస్టోనియా ప్రముఖ సంగీతం కళాకారుడు కెర్లి కోయివ్ ఐరోపాలో ప్రజాదరణ పొందింది. అలాగే ఉత్తర అమెరికాలో మితమైన ప్రజాదరణ పొందింది. ఆమె 2010 డిస్నీ చిత్రం ఆలిస్ ఇన్ వండర్ల్యాండు, అమెరికా సంయుక్త రాష్ట్రాలలోని టెలివిజన్ సిరీస్ స్మాల్‌విల్లేలకు సంగీతాన్ని అందించింది.
2001 లో టనేల్ పడర్, డేవ్ బెంటన్ ప్రదర్శించిన పాట "ఎవరీబడి" పాటతో ఎస్టోనియా యూరోవిజన్ సాంగ్ కాంటెస్టును గెలుచుకుంది. 2002 లో ఎస్టోనియా ఈవెంటుకు ఆతిథ్యం ఇచ్చింది. మార్జా లీస్ ఇలస్ రెండు సందర్భాలలో (1996, 1997) ఎస్టోనియా తరఫున పోటీలో పాల్గొన్నది. ఎలా ఇయిస్ ఎట్టీ, కోయిట్ టూమ్, ఎవెలిన్ శామ్యూల్ యూరోజైనియన్ పాటలపోటీలో ప్రజాదరణను పొందారు. లెన్నా కుర్మామా గాయకుడిగా ఐరోపాలో ఆమె బ్యాండ్ వెనిలా నింజాతో చాలా ప్రజాదరణ పొందింది. అర్బన్ సింఫొనీతో "రాండాజాద్", ఎస్టోనియా భాషలో యు.కె, బెల్జియం, స్విట్జర్లాండులలో పాడిన మొదటి పాటగా గుర్తించబడుతుంది.
సాహిత్యం
ఎస్టోనియన్ సాహిత్యంలో ఎస్టోనియన్ భాషలో (సుమారు 1 మిలియన్ స్పీకర్లు) వ్రాసిన పుస్తకాలు ఉన్నాయి. నార్తన్ క్రూసేడ్స్ తరువాత ఎస్టోనియాను 13 వ శతాబ్దం నుంచి 1918 వరకు జర్మనీ, స్వీడన్, రష్యా ఆధిపత్యం చేసిన ఫలితంగా ఎస్టోనియా భాషలో సాహిత్య రచనలు కొన్ని మాత్రమే ఉన్నాయి. వ్రాతపూర్వకం లభించిన ఎస్టోనియన్ రచనలు పురాతన రికార్డులు 13 వ శతాబ్దానికి చెందినవై ఉన్నాయి. లినోనియాలోని హెన్రీ క్రానికల్‌లో లివియోనియే ఆరంభం అయింది. ఇందులో ఎస్టోనియాలో ప్రదేశాల పేర్లు, పదాలు, వాక్యాలు శకలాలు ఉన్నాయి. లిబెర్ సెన్సస్ డేనియా (1241) ఈస్టొనియన్ ప్రదేశాలు, కుటుంబ పేర్లను కలిగి ఉంది. అనేక జానపద కథలు ఈనాటికీ చెప్పబడుతూ ఉన్నాయి. కొంతమంది వ్రాసిన వ్రాతలు అంతర్జాతీయ పాఠకులకు అందుబాటులో ఉంచడానికి అనువదించబడ్డాయి.
ఎస్టోనియన్ సాంస్కృతిక సాహిత్యం వాస్తవానికి జానపద కవిత్వ రూపం కలిగి ఉంటుంది. చెప్పుకోదగ్గ కొన్ని మినహాయింపులతో ఈ పురాతన రూపం తరువాతి కాలంలో ఎక్కువ పని చేయలేదు. ఈ రంగంలో అత్యంత అసాధారణ విజయాలలో ఒకటి జాతీయ పురాణం కలెవిపొయగ్ ఉందని భావిస్తున్నారు. వృత్తిపరమైన స్థాయిలో సాంప్రదాయ జానపద గీతం 20 వ శతాబ్దం చివరి త్రైమాసికంలో కొత్త లక్ష్యానికి చేరింది. ప్రధానంగా కంపోజర్ వేజో టోర్మిస్ కృతికి ధన్యవాదాలు తెలపాలి.
ఆరంభకాల ఎస్టోనియన్ సాహిత్యంలో మొదటిసారిగా గద్యరూప రచన చేసిన ఓస్కార్ లట్స్ రచనలు ( అతని పాఠశాల నవల కెవెడే (స్ప్రింగ్)) ఇప్పటికీ విస్తృతంగా చదవబడుతున్నాయి. అంటోన్ హాన్సెన్ సాంఘిక, పురాణ, మానసిక, వాస్తవిక పెన్టోగ్రఫీ " ట్రూత్ అండ్ జస్టిస్" ఎస్టోనియా సమాజం ఒక రైతాంగ సంఘంలా ఆరంభమై స్వతంత్ర దేశంలా మారిన సంభవించిన పరిణామక్రమాన్ని వివరిస్తుంది. ఆధునిక కాలంలో జాన్రో క్రాస్, జాన్ కాప్లిన్స్కి ఎస్టోనియాలో బాగా ప్రసిద్ధి చెందిన అనువదించబడిన రచయితలుగా గుర్తించబడుతున్నారు. 20 వ శతాబ్దం చివర్లో, 21 వ శతాబ్దం ప్రారంభంలో అత్యంత ప్రజాదరణ పొందిన రచయితలలో టోన్యు అమ్పేలు, ఆండ్రూస్ కివిరాఖ్ ఉన్నారు. వీరు ఎస్టోనియన్ జానపద కథలు, పురాణాల అంశాలను ఉపయోగిస్తున్నారు. వాటిని అసంబద్ధాఇనవిగా వింతైనవిగా మారుస్తారు.
మాధ్యమం
ఎస్టోనియా సినిమా 1908 లో స్వీడిష్ కింగ్ గుస్తావ్ టాలిన్ని సందర్శించడం గురించి వార్తాచిత్రాన్ని ప్రారంభించింది. ఎస్టోనియాలో మొట్టమొదటి ప్రజా టి.వి. ప్రసారం 1955 జూలైలో జరిగింది. 1926 డిసెంబరులో రెగ్యులర్ లైవ్ రేడియో ప్రసారాలు ప్రారంభమయ్యాయి. 1990 ల ప్రారంభంతో పోలిస్తే ఎలక్ట్రానిక్ మాధ్యమాల రంగంలో నియంత్రణలు విప్లవాత్మక మార్పులను తెచ్చాయి. ప్రైవేట్ టి.వి. ప్రసారాల కొరకు మొదటి లైసెన్సులు 1992 లో జారీ చేయబడ్డాయి. మొదటి ప్రైవేట్ రేడియో స్టేషన్ 1990 లో గాలిలోకి ప్రవేశించింది.
ఎస్టోనియాలో రెండు వార్తా సంస్థలున్నాయి. 1990 లో స్థాపించబడిన బాల్టిక్ న్యూస్ సర్వీస్ (BNS) అనే ప్రైవేట్ న్యూస్ ఏజెంసీ ఎస్టోనియా, లాట్వియా, లిథువేనియా లను కవర్ చేస్తుంది. ఈటీవి24 అనేది ఈస్టి రహ్వర్నిఘాలింగ్ యాజమాన్యంలో పనిచేస్తున్న ఒక సంస్థ. ఇది ఎస్టీనియా నేషనల్ బ్రాడ్ కాస్టింగ్ యాక్ట్ నిబంధనల ప్రకారం గతంలో ప్రత్యేకంగా ఉన్న ఈస్టి రేడియో,ఈస్టి టెలివిజన్ లను స్వంతం చేసుకుంది.
నిర్మాణకళ
ఎస్టోనియా నిర్మాణ చరిత్ర ప్రధానంగా ఉత్తర ఐరోపాలో సమకాలీన అభివృద్ధిని ప్రతిబింబిస్తుంది. మధ్యయుగ పాత పట్టణం టాలిన్ నిర్మాణకళాపరంగా యునెస్కో ప్రపంచ వారసత్వ జాబితాలో చేర్చబడింది. అధికంగానూ, తక్కువగానూ సంరక్షించబడుతున్న క్రైస్తవానికి పూర్వకాలపు కాలనికి చెందిన పలు కొండ కోటలు దేశంలో ఉన్నాయి. పెద్ద సంఖ్యలో ఇప్పటికీ చెక్కుచెదరకుండా ఉన్న మధ్యయుగ కోటలు, చర్చిలు ఉన్నాయి. గ్రామీణ ప్రాంతాలలో ఇప్పటికీ విస్తారమైన సంఖ్యలో శతాబ్దాల పూర్వపు గృహాలు ఉన్నాయి.
శలవులు
ఎస్టోనియన్ స్వాతంత్ర్య జారీ అయిన ఫిబ్రవరి 24 న స్వాతంత్ర్య దినం జరుపుకుంది. 2013 నాటికి 12 జాతీయ సెలవుదినాలు ప్రతి సంవత్సరం జరుపుకుంటారు.
సంస్కృతి
సాంప్రదాయకంగా శీతాకాలంలో, జామ్లు, సంరక్షణచేసిన ఆహారాలు, ఊరగాయలు ఆహారపు జాబితాలో చేరుతుంటాయి. శీతాకాలం కోసం పండ్లు, పుట్టగొడుగులు, కూరగాయలను సేకరించడం అలవాటుగా ఉంటుంది. ప్రస్తుతం దుకాణాలలో లభిస్తున్న ఆహారాలు కొనుగోలు చేయగలగటం వలన ప్రస్తుతం సేకరించి, పరిరక్షించటం వంటి పనులకు తక్కువ అవుతుంది. అయితే గ్రామీణ ప్రాంతాల్లో శీతాకాలంలో ఆహారాన్ని సిద్ధం చేయడం ఇప్పటికీ చాలా ప్రజాదరణ పొందింది.
క్రీడలు
ఎస్టోనియన్ సంస్కృతిలో క్రీడలు ముఖ్యమైన పాత్ర పోషిస్తుంది. 1918 లో రష్యా నుండి స్వాతంత్ర్యం ప్రకటించిన తర్వాత ఎస్టోనియన్ మొదటిసారిగా 1920 వేసవి ఒలింపిక్సులో దేశీయ హోదాతో పోటీలలో పాల్గొన్నది. 1923 లో జాతీయ ఒలింపిక్ కమిటీ స్థాపించబడింది. 1940 లో సోవియట్ యూనియన్ ఎస్టోనియాను స్వాధీనం చేసుకునే వరకు ఎస్టోనియన్ అథ్లెట్లు ఒలంపిక్ క్రీడలలో పాల్గొన్నారు. 1980 వేసవి ఒలింపిక్సు క్రీడలలో భాగంగా ఉన్న " సెయిలింగ్ రెగట్ట " ఎస్టోనియన్ రాజధాని నగరంలో టాలిన్లో జరిగింది. 1991 లో స్వాతంత్ర్యాన్ని తిరిగి పొందిన తరువాత ఎస్టోనియా అన్ని ఒలింపిక్సు క్రీడలలో పాల్గొన్నది. ఎస్టోనియా అథ్లెటిక్స్, వెయిట్ లిఫ్టింగ్, రెజ్లింగ్, క్రాస్ కంట్రీ స్కీయింగులలో అధికమైన పతకాలను గెలుచుకుంది. తక్కువ జనసంఖ్య కలిగిన దేశంగా ఎస్టోనియా ఒలంపిక్ క్రీడలలో గొప్ప విజయం నమోదుచేసింది. 1936 సమ్మర్ ఒలంపిక్సులో 13 వ స్థానంలో, 2006 వింటర్ ఒలింపిక్సులో 12 వ స్థానంలో నిలిచింది.
ప్రముఖ ఎస్టోనియా అథ్లెటిల జాబితాలో క్రిస్టజన్ పాలుసలు, జోహన్నెస్ కోట్కాస్, వోల్దేమర్ వాలీ, జార్జి లూరిచ్ వంటి మల్లయోధులు, ఆండ్రూ వీర్పలూ, క్రిస్టినా స్మిగున్-వహి వంటి స్కీయర్లు, నికోలాయ్ నోవోస్జోలోవ్ వంటి ఫెన్సరు, ఎర్కీ నూల్ వంటి డెకాథ్లెటే క్రీడాకారుడు, కయా కనేపి, అనెట్ కొంటావేట్ వంటి టెన్నిస్ క్రీడాకారులు, జాన్ కిర్సిపు, ఎరికా సాలుమా వంటి సైక్లిస్టులు, గెర్డ్ కాంటర్, అలెగ్జాండర్ తమ్మెర్ట్ డిస్కస్ త్రోయర్సు ఉన్నారు.
కీకింగ్, సాపేక్షికంగా కొత్త క్రీడ, ఎస్టోనియాలో అడో కోస్క్ చే 1996 లో కనుగొనబడింది. కైకింగ్లో సవరించిన స్వింగ్ ఉంటుంది. ఇందులో స్వింగ రైడర్ 360 డిగ్రీల కోణంలో తిరుగుతుంది.
పాల్ కెర్స్ ఈస్టోనియా, సోవియట్ చెస్ గ్రాండ్మాస్టరుగా 1930 ల మధ్యకాలం నుండి 1960 ల మధ్య వరకు ఉన్న అగ్రశ్రేణి ఆటగాళ్లలో ఒకరు. అతను ఐదు సార్లు ప్రపంచ చెస్ ఛాంపియన్షిప్ మ్యాచ్లో అవకాశాన్ని కోల్పోయాడు.
బాస్కెట్బాల్ కూడా ఎస్టోనియాలో ఒక ముఖ్యమైన క్రీడగా ఉంది. దేశీయ అగ్రశ్రేణి బాస్కెట్బాల్ ఛాంపియన్షిప్పును కొర్వపల్లి మీస్ట్రిలిగా అంటారు. ఇటీవల ఛాంపియన్ బి.సి. కల్వ్ క్రొమొ 2016-17 సీజన్లో లీగ్ గెలుచుకున్నాడు. టార్టు విశ్వవిద్యాలయం లీగ్ రికార్డును 26 సార్లు గెలుచుకుంది. ఎస్టోనియా క్లబ్లు కూడా యూరోపియన్, ప్రాంతీయ పోటీలలో పాల్గొంటాయి. 1936 వేసవి ఒలంపిక్సులో పాల్గొన్న ఎస్టోనియా జాతీయ బాస్కెట్బాల్ జట్టు నాలుగుసార్లు యూరోబాస్కెట్లో కనిపించింది. ఈస్టోనియా జాతీయ జట్టు యూరోబాస్కెట్ 2015 లో పోటీపడింది.
ఎస్టోనియా ఫ్రీస్టైల్ స్కైయర్ కెల్లీ సిల్దేరు 2016 వింటర్ ఎక్స్ క్రీడలలో స్లోపుస్టైల్ ఈవెంట్లో బంగారు పతకాన్ని గెలుచుకున్నాడు. 13 సంవత్సరాల వయస్సులో ఆమె వింటర్ ఎక్స్ గేమ్స్ కార్యక్రమంలో ఇప్పటి వరకు అతి పిన్న వయస్కురాలైన బంగారు పతక విజేతగా నిలిచింది. ఎస్టోనియాలో వింటర్ ఎక్స్ గేమ్స్ పతకాన్ని గెలుచుకున్న మొట్టమొదటి వ్యక్తిగా గుర్తింపు పొందింది. ఆమె 2015, 2016 వింటర్ డ్యూ టూర్ మహిళల స్లోపుస్టైల్ గెలుచుకుంది.
ఆధునిక యుగపు మోటరుస్పోర్టులలో ప్రపంచ ర్యాలీ ఛాంపియన్షిప్లో ఇద్దరు ఎస్టోనియా డ్రైవర్లు అధిక ఫలితాలను సాధించారు. మార్కో మార్తిన్ 5 ర్యాలీ విజయాలు సాధించి 2004 ప్రపంచ ర్యాలీ చాంపియన్షిప్పులో 3 వ స్థానంలో నిలిచాడు, 2017 ర్యాలీ డి ఇటాలియా వద్ద నిర్వహించబడిన ఓట్ టాంక్ (క్రియాశీల డ్రైవర్) లో మొదటి సారిగా డబల్యూ,ఆర్.సి. ఈవెంట్ను గెలుచుకున్నాడు. మార్కో అస్మెర్ సర్క్యూట్ రేసింగ్లో, 2003 లో విలియమ్స్ గ్రాండ్ ప్రిక్స్ ఇంజనీరింగ్తో ఫార్ములా వన్ కార్ను పరీక్షించిన మొట్టమొదటి ఎస్టోనియా డ్రైవరుగా గుర్తింపు పొందాడు. ఇతర సిరీస్లో స్టెన్ పెంటస్, కెవిన్ కోర్జస్ (క్రియాశీల డ్రైవర్) ప్రపంచ స్థాయిలో విజయం సాధించారు.
బయటి లింకులు
వర్గం:ఐరోపా
ఇసిఐఎల్ ఎక్స్ రోడ్డు
ఇసిఐఎల్ ఎక్స్ రోడ్డు (ఇసిఐఎల్ క్రాస్ రోడ్డు), తెలంగాణ రాష్ట్ర రాజధాని హైదరాబాదు లోని ఒక ప్రధాన వాణిజ్య కేంద్రం. నగరంలో అత్యంత జనసాంద్రత కలిగిన ప్రాంతాలలో ఇది ఒకటి. ఈ ప్రాంతంలో ఇసిఐఎల్ ఫ్యాక్టరీ (ప్రభుత్వ రంగ సంస్థ) ఉండడంవల్ల ఇసిఐఎల్ ఎక్స్ రోడ్డు అనే పేరు వచ్చింది.
ఆరోగ్య కేంద్రాలు
ఇసిఐఎల్ ఎక్స్ రోడ్డు ప్రాంతంలోని కొన్ని ఆసుపత్రులు:
పాఠశాలలు
ఇసిఐఎల్ ఎక్స్ రోడ్డు ప్రాంతంలోని కొన్ని ఆసుపత్రులు:
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇసిఐఎల్ ఎక్స్ రోడ్డు నుండి నగరంలోని ఇతర ప్రాంతాలకు బస్సు సౌకర్యం (16ఎ, 16సి, 16ఎ/కె, 16హెచ్ నంబరుగల బస్సులు సికింద్రాబాదు వరకు, 16హెచ్/10హెచ్ నంబరు గల బస్సు కొండాపూర్ వరకు) ఉంది. ఈ ప్రాంతం హైదరాబాద్ మెట్రో రైలు మార్గంలో భాగంగా ఉంది.
మూలాలు
వర్గం:హైదరాబాదులోని ప్రాంతాలు
శ్రీ మీనాక్షీ పంచరత్న స్తోత్రమ్
thumb|మీనాక్షి దేవత పెయింటింగ్, కిరీటం ధరించి, రెండు చేతులతో, ఆమె కుడి చేతిపై ఆకుపచ్చ చిలుకతో చిత్రీకరించబడింది. సి. 1820 శ్రీ మీనాక్షీ పంచరత్న స్తోత్రమ్
ఉద్యద్భాను సహస్రకోటి సదృశాం కేయూర హారోజ్జ్వలాం బింబోష్టీం స్మిత దంత పంక్తి రుచిరాం పీతాంబరాలంకృతామ్ ! విష్ణు బ్రహ్మ సురేంద్ర సేవిత పదాం తత్త్వ స్వరూపాం శివాం మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 1.
ముక్తాహార లసత్కిరీట రుచిరాం పూర్ణేందు వక్త్ర ప్రభాం శింజన్నూపుర కింకిణీ మణిధరాం పుష్పప్రభా భాసురామ్ ! సర్వాభీష్ట ఫలప్రదాం గిరిసుతాం వాణీ రమా సేవితాం మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 2.
శ్రీ విద్యాం శివ వామభాగ నిలయాం హ్రీంకార మంత్రోజ్జ్వలాం శ్రీ చక్రాంచిత బిందు మధ్య వసతిం శ్రీమత్సభానాయికామ్ ! శ్రీమత్ షణ్ముఖ విఘ్నరాజ జననీం శ్రీ మ జ్జగన్మోహినీం మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 3.
శ్రీమత్సుందర నాయికాం భయహరాం జ్ఞానప్రదాం నిర్మలాం శ్యామభాం కమలాసనార్చితపదాం నారాయణ స్యానుజామ్ ! వీణా వేణు మృదంగ వాద్య రసికాం నానావిధాడంబికాం మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 4.
నానాయోగి మునీంద్ర హృద్య వసతిం నానార్థ సిద్దిప్రదాం నానాపుష్ప విరాజితాంఘ్రి యుగళాం నారాయణే నార్చితామ్ ! నాదబ్రహ్మ మయీం పరాత్పరతరాం నానార్థ తత్త్వాత్మికాం మీనాక్షీం ప్రణతో2స్మి సంతత మహం కారుణ్య వారాంనిధిమ్ !! 5.
వర్గం:హిందూ మతము వర్గం:స్తోత్రములు
లాతేహార్
లతేహార్ జార్ఖండ్ రాష్ట్రం లాతేహార్ జిల్లా లోని పట్టణం, ఆ జిల్లాకు ముఖ్యపట్టణం. ఇది సహజ పర్యావరణం, అటవీ, అటవీ ఉత్పత్తులు, ఖనిజ నిక్షేపాలకు ప్రసిద్ధి. లతేహార్ 1924 నుండి పాలమౌ జిల్లాలో ఒక ఉప డివిజన్‌గా ఉంటూ వచ్చింది. 2001 ఏప్రిల్ 4 న జార్ఖండ్ ప్రభుత్వ నోటిఫికేషన్ నం. 946 నూ నౌసరించి ఇది ఉప విభాగ స్థాయి నుండి జిల్లాగా ఎదిగింది. లతేహార్ వాయువ్య జార్ఖండ్‌లో పలమౌ కమిషనరేటులో ఉంది. ఈ జిల్లా సరిహద్దుల్లో రాంచీ, లోహార్‌దాగా, గుమ్లా, పాలమౌ, చత్రా జిల్లాలతో పాటు ఛత్తీస్‌గఢ్ రాష్ట్రం ఉంది. జిల్లా ప్రధాన కార్యాలయం 84.51198 తూర్పు రేఖాంశం, 23.741988 ఉత్తర అక్షాంశం వద్ద ఉంది.
ఇది ప్రధానంగా గిరిజన జిల్లా. జనాభాలో షెడ్యూల్ తెగలకు చెందినవారి సంఖ దాదాపు 45.54% ఉంది. జనాభాలో 66% కంటే ఎక్కువ మంది SC, ST లకు చెందినవారు. జిల్లా మొత్తం వైశాల్యం 3,622.50 చ.కి.మీ.
జార్ఖండ్ రాష్ట్రం లోని రెండవ అతిపెద్ద జలపాతం లతేహార్‌లో ఉంది.
భౌగోళికం
లతేహార్ 23.75°N, 84.5°W వద్ద, సముద్రమట్టం నుండి సగటున 327 m ఎత్తున ఉంది.
జనాభా వివరాలు
2011 నాటి భారత జనగణ ప్రకారం, లతేహార్ జనాభా 8,64,677. జనాభాలో పురుషులు 53%, మహిళలు 47%. లతేహార్ సగటు అక్షరాస్యత 61%, ఇది జాతీయ సగటు 59.5% కంటే ఎక్కువ: పురుషుల అక్షరాస్యత 70%, స్త్రీల అక్షరాస్యత 51%. లతేహార్‌లో, 15% జనాభా 6 సంవత్సరాల కంటే తక్కువ వయస్సు గలవారు.
ఆర్థిక వ్యవస్థ
ఆర్థిక వ్యవస్థ అటవీ ఉత్పత్తులు, వ్యవసాయం, ఖనిజాలపై ఆధారపడి ఉంది. వరి, పండ్లు, మొక్కజొన్న, గోధుమ మొదలైనవి ఇక్కడ ప్రధాన పంటలు.
లతేహార్, చాత్రా జిల్లాల మధ్య ఉన్న, సెంట్రల్ కోల్‌ఫీల్డ్స్‌కు చెందిన మగధ్ ఆమ్రపాలి బొగ్గు గనుల సంస్థకు లతేహార్‌లో అనేక బొగ్గు గనులున్నాయి. జార్ఖండ్ స్టేట్ మినరల్ డెవలప్‌మెంట్ కార్పొరేషన్ (JSMDC) కు సిక్నీ వద్ద బొగ్గు గని ఉంది. హిందాల్కో ఇండస్ట్రీస్‌కు కుకుట్‌పట్ వద్ద బాక్సైట్ గని ఉంది.
చంద్వాలో ఒక తాప విద్యుత్కేంద్రం ఉంది. దీన్ని మాతృశ్రీ ఉషా జయస్వాల్ థర్మల్ పవర్ కార్పొరేషను స్థాపించింది. దీని సామర్థ్యం 1080 మెగావాట్లు.
ఎస్సార్ పవర్ లిమిటెడ్‌కు టోరీ వద్ద 1800 మెగావాట్ల థర్మల్ విద్యుత్కేంద్రం ఉంది.
బెట్లా నేషనల్ పార్క్
లతేహార్ జిల్లాలో బార్వాడ్ నుండి 8 కి.మీ. దూరంలో 979 చ.కి.మీ విస్తీర్ణంలో బెట్లా నేషనల్ పార్క్ వ్యాపించి ఉంది. ఈఅభయారణ్యపు ప్రధాన ప్రాంతం 232 km 2. 1989 సెప్టెంబరులో దీన్ని జాతీయ ఉద్యానవనంగా ప్రకటించారు. ఈ ఉద్యానవనం చోటానాగ్‌పూర్ పీఠభూమి పశ్చిమ ప్రాంతంలో ఉంది. దీన్ని 1960 లో హజారీబాగ్ జాతీయ ఉద్యానవనానికి పొడిగింపుగా ఏర్పాటు చేసారు. 1932 లో ప్రపంచంలో మొట్టమొదటి పులుల జనాభా గణన జరిగిన అడవిగా బార్వాదికి ప్రత్యేకత ఉంది. ఈ పార్కు, 1974 లో 'ప్రాజెక్ట్ టైగర్' కింద భారతదేశంలో ఏర్పాటుచేసిన తొలి 9 టైగర్ రిజర్వ్‌లలో ఒకటి.
ఇతర పర్యాటక ప్రదేశాలు
1) నెతర్‌హాట్ సూర్యోదయ స్థలం 2) నెతర్‌హాట్ సూర్యాస్తమయ స్థలం3) లోధ్ జలపాతం 4) ఎగువ ఘఘ్రి జలపాతం 5) దిగువ ఘఘ్రి జలపాతం 6) సుఘ బంధ జలపాతం 7) మిర్చి జలపాతం 8) ఇంద్ర జలపాతం 9) బేట్ల జాతీయ ఉద్యానవనం 10) గొట్టాల గుహ 11) పాలము కోట 12) నగర్ దేవాలయం 13) వైష్ణో దుర్గా మందిరం 14) తత్తా పానీ 15) నేతర్‌హాట్ పాఠశాల 16) టప్పా హిల్ 17) ట్రీ హౌస్ బెట్లా 18) నేతర్‌హాట్ ఆనకట్ట 19) లాల్మతీయా డ్యామ్ 20) ఝరియా డ్యామ్ 21) మా వైష్ణో ఆలయం 22) జాగరహ డ్యామ్ చంద్వా 23 ) దతం పటం నీటి పతనం బలుమత్ 24) దుమోహన్ చంద్వా 25) బోడా పహార్ చండ్వా 26) చుల్లా పాణి బోడా పహార్ చంద్వా 27) చతువాగ్ చనాద్వా
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
కిక్రి (వాయిద్యం)
ఇది గోండు సమాజంలో బహుళ ప్రచారంలో ఉన్న వాద్యం. గోండుల ఉపకులం అయిన ప్రధాన్లు దీనిని వాయిస్తూ గోండి తెగ గాథలను పాడుతుంటారు. దీనిని ప్రధాన్ల ధర్మ గురువు హీరసుక్కు వాద్యంగా పేర్కొంటారు. దీనిని హీరబాయి కిక్రి (కింగ్రి) అని కూడా అంటారు.
తయారీ
చెట్టు కాండం తొలచి జానెడున్నర పొడవు గల చతురస్రాకారపు అనునాదకం తయారు చేస్తారు. దానిపై మేక చర్మం అమరుస్తారు. దాని మధ్యలో వెదురు బొంగుని జొప్పిస్తారు. రెండోవైపు దీనికి మూడు రంధ్రాలుచేసి శృతి కర్రలు అమర్చుతారు. వీటిని పూటీలు అంటారు. పెట్టెను వాద్యకారుడు తన గడ్డంతో అదిమిపట్టుకుని కింది వైపున్న పూటీలపై వయోలిన్ వాయించినట్లుగా భోమ్తో వాయిస్తారు. ఈ ఖోమ్ విల్లులాగా ఉంటుంది. దీనికి గజ్జెలు కట్టి ఉంటాయి. వింటితో వాయించేప్పుడు గజ్జెలు ఆయా రాగాలకు అనుగుణంగా ధ్వనిస్తుంటాయి.
మూలాలు
వర్గం:జానపద కళారూపాలు వర్గం:జానపద సంగీతము వర్గం:జానపద కళాకారులు వర్గం:జానపద సాహిత్యం
సుమేధ జయసేన
సుమేధ గుణవతి జయసేన (సుమేధ జి. జయసేన) శ్రీలంకకు చెందిన రాజకీయ నాయకురాలు. ఆమె శ్రీలంక పార్లమెంటులోని సభ్యురాలుగా, ప్రభుత్వ క్యాబినెట్ మంత్రిగా, శ్రీలంక పార్లమెంటరీ వ్యవహారాల మంత్రిగా పనిచేస్తున్నారు.
ఆమె వయసు 62. తన రాజకీయ జీవితంలోని 25 నిరంతర సంవత్సరాల్లో వివిధ/అనేక కేబినెట్ మంత్రి పదవులను నిర్వహించారు. ఆమె తన నియోజకవర్గం 'మోనారగల'కు అపారమైన సేవలు చేస్తూనే ఉన్నారు. ఆమె సామాజిక సేవల మంత్రిగా శ్రీలంకలో వినాశకరమైన 2004 సునామీ తరువాత పునరావాసం / పునర్నిర్మాణ ప్రక్రియకు భారీగా సహకరించారు.
ప్రస్తావనలు
వర్గం:1952 జననాలు వర్గం:జీవిస్తున్న ప్రజలు వర్గం:శ్రీలంక రాజకీయ నాయకులు
మన్పూర్ శాసనసభ నియోజకవర్గం
మన్పూర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఉమరియా జిల్లా, షాడోల్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
హై ప్రీస్టెస్ (వెబ్ సిరీస్‌)
హై ప్రీస్టెస్‌ 2019లో తెలుగులో విడుదలైన థ్రిల్లర్ వెబ్‌ సిరీస్‌. అమల అక్కినేని, బ్రహ్మాజీ, వరలక్ష్మీ శరత్ కుమార్, సునైనా, నందిత, కిషోర్ ప్రధాన పాత్రల్లో నటించిన ఈ సిరీస్ 8 ఎపిసోడ్ల‌తో ఏప్రిల్ 25న జీ5 ఓటీటీలో విడుదలైంది.
డిప్యూటీ మేయర్
ఉప మేయర్ అనగా ( ఉప మేయర్ లేదా సహాయ మేయర్, డిప్యూటీ  మేయర్  అని కూడా పిలుస్తారు)  ఏదేని కార్యాలయానికి ఎన్నుకోబడిన లేదా నియమించిన రెండవ శ్రేణి అధికారిని ఉప మేయర్ అంటారు. అయితే ఇది ఎక్కువుగా చాలా వరకు స్థానిక సంస్థల ప్రభుత్వాలనందు అమలులో ఉంది.
హై ప్రీస్టెస్ (వెబ్ సిరీస్‌)
మూలాలు
వర్గం:2019 సినిమాలు
డిప్యూటీ మేయర్
న్యూయార్కు నగరం, యు.ఎస్.ఎ
న్యూయార్కు నగరంలో, నిర్దిష్ట ఉప మేయర్లు నిర్దిష్ట విధాన ప్రాంతాల సమన్వయాన్ని నిర్వహిస్తారు. ఇక్కడ మొదటి ఉప మేయర్, న్యూయార్కు నగర మేయర్‌కు సాధారణ ఉప మేయర్‌గా పనిచేస్తారు.
సెయింట్ లూయిస్, మిస్సౌరీ, యు.ఎస్ఎ
మిస్సోరిలోని సెయింట్ లూయిస్‌లో, ఉప మేయర్లు సెయింట్ లూయిస్ మేయర్‌కు సాధారణ ఉప మేయర్‌గా పనిచేసే, నిర్దిష్ట విధాన ప్రాంతాల సమన్వయాన్ని నిర్వహించే బహుళ ఉప మేయర్‌లు ఉన్నారు.
సిన్సినాటి, ఒహియో, యుఎస్ఎ
ఒహియోలోని సిన్సినాటిలో, ఎన్నుకోబడిన నగర పాలక సంస్థ సభ్యుల నుండి ఉప మేయర్‌ను, మేయర్ నియమిస్తాడు. మాజీ ఉప మేయర్ డేవిడ్ ఎస్. మన్ స్థానంలో మేయర్ జాన్ క్రాన్లీ నియమించిన తరువాత 2018 జనవరి 2 నాటికి, క్రిస్టోఫర్ స్మిథర్మాన్ సిన్సినాటి ఉప మేయర్‌గా పనిచేశారు.
దావావో సిటీ, ఫిలిప్పీన్సు
దావా నగరంలో ప్రత్యక్ష రాజ్యాంగబద్ధంగా తప్పనిసరి ఉప వంటి ఎన్నికైన వైస్ మేయర్ ఉన్నట్టు దావ నగర మేయర్ నియమిస్తారు.ఉప మేయర్లు. దావావో నగరంలో ఉన్న ప్రతి జాతి మైనారిటీల నిర్వహణకు ఉప మేయర్లను నియమిస్తారు.
స్పెయిను
స్పెయిన్లో, ఈ ఫంక్షన్ "టెనియెంట్ డి ఆల్కాల్డ్" చేత చేయబడుతుంది .
వెలుపలి లంకెలు
వర్గం:పదవులు వర్గం:స్థానిక స్వపరిపాలన వర్గం:పురపాలక సంఘాలు
గుంటకండ్ల జగదీష్‌రెడ్డి
గుంటకండ్ల జగదీష్‌రెడ్డి (జ. 1965 జూలై 18) తెలంగాణ కు చెందిన రాజకీయ నాయకుడు, తెలంగాణ ప్రభుత్వ కేబినేట్ మంత్రి. 2014, జూన్ 2న తెలంగాణ రాష్ట్ర మంత్రిగా ప్రమాణ స్వీకారం చేశాడు. సూర్యాపేట అసెంబ్లీ నియోజకవర్గంకు ఎమ్మెల్యేగా ఎన్నికైన జగదీష్‌రెడ్డి తెలంగాణ రాష్ట్ర తొలి విద్యాశాఖ మంత్రి (2014-2016)గా పనిచేశాడు. 2016 నుండి తెలంగాణ విద్యుత్ శాఖ మంత్రిగా ఉన్నాడు. టీఆర్ఎస్ పార్టీ పొలిట్ బ్యూరో సభ్యుడుగా కొనసాగుతున్నాడు.
జననం, విద్యాభ్యాసం
జగదీష్‌రెడ్డి 1965, జూలై 18న గుంటకండ్ల రామచంద్రారెడ్డి, సావిత్రి దేవి దంపతులకు తెలంగాణ రాష్ట్రం లోని సూర్యాపేట జిల్లా, అర్వపల్లి, మండలం, నాగారం గ్రామంలో జన్మించాడు. ఇతనికి నలుగురు తోబుట్టువులు ఉన్నారు. అతను 1985లో సూర్యాపేట (ఉస్మానియా విశ్వవిద్యాలయం పరిధి) లోని శ్రీ వెంకటేశ్వర్ డిగ్రీ కళాశాల నుండి బిఏ పట్టభద్రుడయ్యాడు. విజయవాడలోని సిద్దార్థ లా కాలేజీ (నాగార్జున యూనివర్సిటీ) నుండి బ్యాచిలర్ ఆఫ్ లా చేసాడు.
వృత్తిజీవితం
లా డిగ్రీ పూర్తయిన తరువాత నల్గొండ జిల్లా కోర్టులో న్యాయవాదిగా ప్రాక్టీస్ ప్రారంభించాడు. నల్గొండ జిల్లా 1వ బార్ అసోసియేషన్ ప్రెసిడెంట్ గా ఉన్నాడు.
రాజకీయ జీవితం
తెలంగాణ ఉద్యమం లో పాల్గొన్న జగదీష్ రెడ్డి 2001లో ఏర్పడిన తెలంగాణ రాష్ట్ర సమితి పార్టీలో ప్రారంభ సభ్యులులో ఒకరిగా ఉన్నాడు. విద్యార్థి సంఘ నాయకుడిగా కూడా పనిచేశాడు. 2001లో సూర్యాపేట నియోజకవర్గ ఇంచార్జిగా నియమించబడిన జగదీష్ రెడ్డి, సిద్దిపేట ఉప ఎన్నికల ఇంచార్జిగా కూడా పనిచేశాడు. 2002లో 45 రోజుల పాటు జలసాధన కోసం ఆలంపూర్ నుంచి ఆర్డీఎస్ వరకు చేపట్టిన మహబూబ్ నగర్ పాదయాత్రకు ఇంచార్జ్‌గా వ్యవహరించాడు. 2003లో మెదక్ ఇంచార్జిగా ఉన్నాడు. 2004లో సిద్దిపేట ఉపఎన్నికలల్లో ఇచార్జిగా వ్యవహరించి టి. హరీష్ రావు గెలుపుకు కృషి చేశాడు. 2005లో సదాశివపేట మున్సిపల్ ఎన్నికల ఇంచార్జిగా ఉన్నాడు. 2006లో కరీంనగర్ లోకసభ ఉప ఎన్నికల ఇంచార్జిగా, 2008లో ముషీరాబాద్, ఆలేరు నియోజకవర్గాల ఉప ఎన్నికల ఇంచార్జిగా, మెదక్ జిల్లా ఇంచార్జిగా వ్యవహరించాడు.
జగదీశ్‌కు మరో రెండు శాఖలు
జగదీశ్‌రెడ్డి ఎస్సీ అభివృద్ధి శాఖ, సహకార శాఖల బాధ్యతను ముఖ్యమంత్రి కేసిఆర్ అప్పగించాడు. తెలంగాణ రాష్ట్రం వచ్చిన తరువాత 2014లో కెసీఆర్ తొలి మంత్రివర్గంలో విద్యా (2014-2015), విద్యుత్ శాఖల (2016-2018) బాధ్యతలు నిర్వర్తించాడు. 2019లో కెసీఆర్ రెండవ మంత్రివర్గంలో విద్యుత్ శాఖ మంత్రిగా ఉన్నాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:జీవిస్తున్న ప్రజలు వర్గం:1965 జననాలు వర్గం:సూర్యాపేట జిల్లా రాజకీయ నాయకులు వర్గం:సూర్యాపేట జిల్లా నుండి ఎన్నికైన శాసన సభ్యులు వర్గం:సూర్యాపేట జిల్లాకు చెందిన రాష్ట్ర మంత్రులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018)
హెబియస్ కార్పస్
హెబియస్ కార్పస్ ను తెలుగులో బందీ ప్రత్యక్ష అదిలేఖ అంటారు. హెబియస్ కార్పస్ అనేది లాటిన్ పదము. హెబియస్ కార్పస్ అనేది పురాతనమైన "రిట్". హెబియస్ అనగా HAVE కార్పస్ అనగా BODY అని అర్ధం. అనగా ఒక వ్యక్తిని భౌతికంగా కోర్టు ముందు హాజరు పరచడం.ఈ రిట్ ప్రకారం నిర్బంధించిన వ్యక్తిని 24 గంటల్లో కోర్టుకు హాజరుపరచాలి.
భారత రాజ్యాంగంలో నిభందన 19 నుండి 22 వరకు పొందుపరచిన వ్యక్తిగత స్వేచ్ఛ లకు భంగం కలిగినపుడు ఈ రిట్ ను జారీ చేస్తారు. అరెస్ట్ చేయబడిన వ్యక్తిని 24 గంటలలోగా సమీప న్యాయస్థానంలో హాజరు పరచకపొతే, ఈ రిట్ దాఖలు చేసినచో వెంటనే ఆ వ్యక్తిని న్యాయస్థానం ముందు హాజరు పరచమని కోర్టు ఆదేశిస్తుంది.అరెస్టు చేయబడిన లేదా ఖైదు చేయబడిన వ్యక్తిని న్యాయమూర్తి లేదా కోర్టులోకి తీసుకురావాల్సిన అవసరం ఉన్న రిట్ (చట్టపరమైన చర్య). వ్యక్తిని కోర్టు కు తీసుకువచ్చిన తర్వాత, ఆ వ్యక్తిని చట్టబద్ధంగా నిర్బంధించారా లేదా విడుదల చేయాలా అని న్యాయమూర్తి నిర్ణయిస్తారు.ఈ హెబియస్ కార్పస్ పిటిషన్‌ను హైకోర్టు, సుప్రీంకోర్టు, ఏ కోర్టులో అయినా వేయవచ్చు. దీనిపై ఏరోజు పిటిషన్ వేస్తారో, అదే రోజు విచారణ జరపవచ్చు. అవసరమైతే జడ్జి ఇంట్లో కూడా ఈ పిటిషన్‌‌పై విచారణ జరపవచ్చు. నేరారోపణలతో సంబంధం లేని అనేక రకాల పరిస్థితులలో కూడా ఈ రిట్ ఉపయోగించబడుతుంది.
భారత రాజ్యాంగం ప్రతి నివాసికి వేర్వేరు ప్రాథమిక హక్కు లను ఇస్తుంది. ఈ ప్రాథమిక హక్కుల చట్టబద్ధమైన ఆవశ్యకత కు సంబంధించిన ప్రొక్యూర్ మెంట్ లు అదనంగా రాజ్యాంగం లో ఇవ్వబడ్డాయి, భారత రాజ్యాంగంలోని ఆర్టికల్ 226లో హెబియస్ కార్పస్ ప్రస్తావన ఉంది. ప్రాథమిక పరంగా, ప్రాథమిక హక్కుల అమలు 5 ప్రత్యేక హక్కుల సహాయంతో సమర్థించబడుతుంది.226, 227 అధికరణలు హైకోర్టు అధికారాలను నిర్వచించే భాగాలు. 226వ అధికరణం ప్రకారం, హైకోర్ట్ లు జారీ చేసే అధికారం, ఏ వ్యక్తి లేదా అధికారానికి, ప్రభుత్వం (తగిన సందర్భాల్లో), ఆదేశాలు, ఆదేశాలు లేదా రిట్లతో సహా, హెబియస్ కార్పస్, మండమస్, ప్రొహిబిషన్, క్వో వారెంటో, సెర్టియోరారి లేదా వాటిలో దేనినైనా జారీ చేసే అధికారం కలిగి ఉంటుంది .భారత న్యాయవ్యవస్థ లోకస్ స్టాండి అనే సంప్రదాయ సిద్దాంతాన్ని రద్దు చేసింది, తద్వారా ఒక నిర్బంధిత వ్యక్తి ఒక పిటిషన్ దాఖలు చేసే స్థితిలో లేనట్లయితే, దానిని ఏ ఇతర వ్యక్తి అయినా అతని తరఫున తరలించవచ్చు.
పిటిషన్ దాఖలు చేసే సాధారణ నియమం ఏమిటంటే - హక్కును ఉల్లంఘించిన వ్యక్తి పిటిషన్ దాఖలు చేయాలి. కానీ హేబియాస్ కార్పస్ ఒక మినహాయింపు, ఖైదీ తరపున ఎవరైనా పిటిషన్ దాఖలు చేయవచ్చు. నివారణ నిర్బంధానికి కూడా హేబియస్ కార్పస్ రిట్ వర్తిస్తుంది. ఈ రిట్‌ను ప్రభుత్వ అధికారులతో పాటు వ్యక్తులపై కూడా జారీ చేయవచ్చు .thumb|రిట్ ఆఫ్ హెబియస్ కార్పస్ (కాపీ )
భారతీయ న్యాయవ్యవస్థలో చాలా కేసులలొ ఒక వ్యక్తిని అక్రమ నిర్బంధంలో నుండి విడుదల చేయడానికి హేబియాస్ కార్పస్ యొక్క రిట్‌ను ఆశ్రయిస్తారు.
మూలాలు
వర్గం:చట్టాలు
భారతదేశపు చట్టాలు 0261 - 0280
ఆధారాలు
వర్గం:భారతదేశపు చట్టాలు
ఉష్ణగతికశాస్త్రం
ఉష్ణగతికశాస్త్రం (థర్మోడైనమిక్స్ - Thermodynamics) అనేది భౌతికశాస్త్రం యొక్క ఒక విభాగం, ఇది విభిన్న వస్తువుల మధ్య ఉష్ణ కదలికను అధ్యయనం చేస్తుంది. ఉష్ణగతికశాస్త్రం వస్తువుల యొక్క ఒత్తిడి, పరిమాణములలో మార్పును కూడా అధ్యయనం చేస్తుంది. గణాంకశాస్త్రం లేదా సంఖ్యాశాస్త్రం (స్టాటిస్టిక్స్) అనే గణితం యొక్క ఒక విభాగం తరచుగా కణాల యొక్క గమనమును పరిశీలించుటకు ఉష్ణగతికశాస్త్రంలో ఉపయోగించబడుతుంది. ఉష్ణగతికశాస్త్రం చాలా ఉపయోగకరమైనది ఎందుకనగా మనం ప్రతిరోజు చూస్తున్న సువిశాల ప్రపంచంతో అతి చిన్న అణువుల ప్రపంచం సంబంధం ఏలాంటిదో మనం అర్థం చేసుకోవడానికి సహాయపడుతుంది. థర్మోడైనమిక్స్ క్లాసికల్ థర్మోడైనమిక్స్, స్టాటిస్టికల్ థర్మోడైనమిక్స్ అనే రెండు ప్రధాన విభాగాలుగా కూడా పిలవబడుతుంది. థర్మోడైనమిక్స్‌లో ఒక ముఖ్యమైన ఆలోచన థర్మోడైనమిక్ వ్యవస్థ.
ఉష్ణగతికశాస్త్ర నియమాలు
ఇక్కడ ఉష్ణగతిక శాస్త్రం యొక్క నాలుగు నియమాలు ఉన్నాయి ఇవి ఉష్ణరూపంలో రెండు వస్తువుల మధ్య శక్తి కదలికలు ఎలా జరుగుతాయో వివరిస్తుంది.
ఏవైనా రెండు వ్యవస్థలు మూడవ వ్యవస్థతో ధార్మిక సమతుల్యంలో వున్నచో, మొదటి రెండు వ్యవస్థలు కూడా ఒక దానితో మరొకటి ధార్మిక సమతుల్యములో వుండును.దీనిని ఉష్ణోగ్రత నను వివరించేందుకు ఉపకరించేను. వేడి అనునది శక్తి యొక్క రూపం .శక్తి నిత్యత్వ సూత్రం ప్రకారముగా వేడి బయటి నుండి వ్యవస్థ లోనికి కానీ, మరొక విధంగా కానీ ప్రవహించినచో, వ్యవస్థ యొక్క అంతర్గత శక్తినందు మార్పునకు కారణం అవుతుంది.అందుచేత ఏ పరికరం అయిననూ ఈ మొదటి సూత్రాన్ని ఉల్లంగిండమనేది అసాధ్యం. ఎటువంటి ధార్మిక సమతుల్యతలో లేనటువంటి వివక్త వ్యవస్థ యొక్క ఎంట్రోఫీ అనునది ఎల్లప్పుడూ పెరుగుతుంది. క్లోజ్డ్ వ్యవస్థలు వాటి అంతట అవే సమతుల్యమునకు చేరును –ఈ స్థితి అందు వ్యవస్థకు గరిష్ఠ ఎంట్రోఫీ వుండును-దీనినే థర్మలైజేషన్ అని అంటారు .అందుచేత ఈ ధర్మాన్ని ఉల్లంగించు పరికరాలు అసాధ్యం. ఎటువంటి శుద్ధమైన పదార్థము అయిననూ, అది ధార్మిక సమతుల్యములో వున్నచో, దాని ఉష్ణోగ్రత శూన్యానికి చేరుతున్నప్పుడు, దాని ఎంట్రోఫీ విలువ శూన్యము అగును.ఖచ్చిత మైన శూన్యం వద్ద ఎంట్రోఫీ విలువ సరిగ్గా సున్న .మిగిలిన అన్నీసందర్భాలలో దీని విలువ వివిధ స్థితుల సంఖ్య వలన తెలుసుకొనవచ్చును.
ఇవి కూడా చూడండి
ఉష్ణగతిక సూత్రాలు
గణేశ పంచరత్నమ్
గణేశ పంచరత్నమ్
ముదా కరా త్తమోదకం సదా విముక్తి సాధకం
కలాధరా వతంసకం విలాసిలోకరక్షకమ్
అనాయకైకనాయకం వినాశితేభదైత్యకం
నతాశుభాశునాశకం నమామి తం వినాయకమ్ 1
నతేతరాతి భీకరం నవోదితార్కభాస్వరం
నతేత్సురారి నిర్జరం నతాధికాపదుద్ధరమ్
సురేశ్వరం నిధీశ్వరం గజేశ్వరం గణేశ్వరం
మహేశ్వరం తమాశ్రయే పరాత్పరం నిరంతరమ్ 2
సమస్తలోకశంకరం నిరస్తదైత్యకుంజరం
దరేతరోదరం వరం వరేభవక్త్రమక్షరమ్
కృపాకరం క్షమాకరం ముదాకరం యశస్కరం
అకించనార్తి మార్జనం చిరంతనోక్తి భాజనం
ప్రపంచనాశభీషణం ధనంజయాది భూషణం
కపోలదానవారణం భజే పురాణవారణమ్     4
నితాంతకాంతదంత కాంతిమంతకాంతకాత్మజం
అచింత్యరూప మంతహీన మంతరాయ కృంతనమ్
హృదంతరే నిరంతరం వసంతమేవ యోగినాం
తమేకదంతమేవ తం విచంతయామి సంతతమ్  5
మహాగణేశ పంచరత్న మాదరేణయో2న్వహం
ప్రజల్పతి ప్రభాతకే హృది స్మరన్గణేశ్వరమ్
అరోగతా మదోషతాం సుసాహితీం సుపుత్రతాం
సమాహితాయురష్టభూతి మభ్యుపైతి సో2చిరాత్  6
వర్గం:హిందూ మతము
చంద్రయ్య శివన్న
చంద్రయ్య శివన్న, తెలంగాణ రాష్ట్రానికి చెందిన భాషావేత్త. హైదరాబాద్ విశ్వవిద్యాలయం నుంచి డాక్టరేట్ పట్టా పొంది, ఏవీ కళాశాలలో అసిస్టెంట్ ప్రొఫెసర్ గా పనిచేశాడు. ప్రస్తుతం నెల్లూరు లోని 'ప్రాచీన తెలుగు  విశిష్ట అధ్యయన కేంద్రంలో 'అసోసియేట్ ఫెలో'గా పనిచేస్తున్నాడు.
వ్యక్తిగత జీవితం
చంద్రయ్య శివన్న 1984, మే 25న తెలంగాణ రాష్ట్రం, మహబూబ్‌నగర్ జిల్లా, నర్వ మండలం లోని లంకాల గ్రామంలో జన్మించాడు. తండ్రి దొరకుంట సోమయ్య, తల్లి బాలకిష్టమ్మ. వలస కష్టంనుంచి బయటపడ్ద చంద్రయ్య పదవ తరగతిలో నర్వ మండలం స్థాయిలో ప్రథమ స్థానంలో ఉత్తీర్ణునిగా నిలిచాడు. పదవ తరగతి తెలుగు సబ్జెక్ట్‌లో 92 మార్కులు రావడం, తరువాతి కాలంలో భాషా సాహిత్యాల పరిశోధనకు ప్రేరణనిచ్చింది. పాఠశాలలో చదువు చెప్పిన గురువు చెన్నయ్య, గురుస్థానీయులు రమేశ్, ప్రొ. కాశీం, రీసెర్చ్ సూపర్‌వైజర్ ప్రొ. పమ్మి పవన్‌కుమార్ ల మార్గదర్శనం తన సాహిత్య అధ్యయనానికి తోడ్పడింది.
చదువులో కొనసాగిన ఒడిదుడుకులు
పదవ తరగతి తర్వాత ఆర్థిక కారణాల వల్ల మరో రెండు సంవత్సరాలు చదువు మానేసాడు. ఆ తరువాత హైదరాబాదు లో ఐదు సంవత్సరాలు పగలంతా పెయింయింట్ చేసేవాడు. రాత్రి కళాశాలకు వెళ్ళేవాడు. తెలంగాణ సారస్వత పరిషత్తు లో పి.డి.సి, బి.ఏ (ఎల్) పూర్తి చేసాడు.
ప్రతిభా పురస్కారం
ఉమ్మడి ఆంధ్రప్రదేశ్‌ లో హైదరాబాదు విశ్వవిద్యాలయం నిర్వహించిన ఎం.ఏ. తెలుగు రాష్ట్రస్థాయి ప్రవేశ పరీక్షలో ద్వితీయ స్థానాన్ని సంపాదించాడు. అప్పటి భారత రాష్ట్రపతి అబ్దుల్ కలాం చేతులమీదుగా ప్రతిభా పురస్కారం అందుకున్నాడు. తరువాత రీసెర్చ్‌లో అత్యంత ప్రతిష్టాత్మకంగా భావించే, నెట్ పరీక్ష ద్వారా జూనియర్ రీసెర్చ్ ఫెలోఫిప్‌కు ఎంపికయ్యాడు. హైదరాబాదు సెంట్రల్ యూనివర్సిటీలోనే ఎం. ఫిల్, పిహెచ్.డీ డిగ్రీలను అందుకున్నాడు.
సాహిత్య విమర్శలో కొత్తకోణం
డా. చంద్రయ్య ఇటీవల రాసిన “తెలుగు కవిత్వంలో అకేషనాలిటీ: రెగ్యులారిటీ” అనే విమర్శా వ్యాసం తెలుగు సాహిత్య విమర్శలోనే కొత్త విమర్శా పద్ధతిని ఆవిష్కరించింది. ఇటీవల కరోనా మీద వెలువడిన కవిత్వంపై ఆయన రాసిన విమర్శ వ్యాసం మొట్టమొదటిది కావడం విశేషం. “తెలుగు సినిమాల్లో వాడబడుతున్న తెలంగాణ భాష” గురించి ఆయన సుధీర్ఘ వ్యాసాన్ని రాసాడు. ఇవన్నీ విమర్శకులచేత మన్ననలను పొందాయి.
వెనుకబడిన పాలమూరు జిల్లా ప్రాంతం నుంచి వచ్చిన చంద్రయ్య తన మూలాలను ఎన్నడూ మరిచిపోలేదు. ఆ ప్రజల జీవితాలను కవితలుగా, పరిశోధన వ్యాసాలుగా రాసాడు. ఎం.ఫిల్. పిహెచ్. డి. సిద్ధాంత గ్రంథాలతో పాటు 25కు పైగా జాతీయ సదస్సులు, 10 అంతర్జాతీయ సదస్సుల్లో పాల్గొని పరిశోధన పత్రాలను సమర్పించాడు. 10కిపైగా జాతీయ, అంతర్జాతీయ కార్యశాలల్లో (వర్కషాప్స్)లో పాల్గొన్నాడు. తెలంగాణ భాషపై పరిశోధన వ్యాసాలను రాసాడు. వివిధ పత్రికల్లో సామాహిక, సాహిత్య వ్యాసాలు ముద్రించబడ్డాయి. 2019లో ‘ఎడారి వాసన’ కవితా సంపుటిని ప్రచురించాడు.
గురజాడ జాతీయ యువ పురస్కారం
హైదరాబాదు విశ్వవిద్యాలయం లో పరిశోధకుడిగా ఉన్నప్పుడు సాహితీ మిత్రులతో కలిసి 2013లో ‘అధ్యయనం తెలుగు కళాసాంస్కృతిక సాహిత్య చర్చా వేదిక’ను ఏర్పాటు చేసాడు. ఈ సంస్థ ద్వారా నిపుణులచేత అనేక భాషా సాహిత్య కార్యక్రమాలను ఏర్పాటుచేయడమైంది. ఈ కృషికి గుర్తింపుగా గురజాడ ఫౌండేషన్ వారు ‘గురజాడ జాతీయ యువ పురస్కారాన్ని’ తెలంగాణ సాహిత్య అకాడమీ అధ్యక్షులు డా. నందిని సిధారెడ్డి చేతులమీదుగా అందుకున్నాడు.
ఎం.ఫిల్. పరిశోధనాంశం:
తెలంగాణ ఉద్యమం ఉవ్వెత్తున ఎగసిపడుతున్న సందర్భంలో తెలంగాణ కవులు తెలంగాణ భాషలో కవిత్వం రాసాడు. సమైక్య రాష్ట్రంలో తెలంగాణ భాష వివక్షకు గురైందని కవులు తెలంగాణ భాషలో విస్తృతంగా కవిత్వాన్ని వెలువలించారు. ఈ భాషలోని ప్రత్యేకతను నిరూపించడానికి “తెలంగాణ ఉద్యమ కవిత్వం: భాషా వైవిధ్యం” అనే అంశాన్ని స్వీకరించి, 2012లో ఎం.ఫిల్. పరిశోధన పూర్తిచేసాడు.
పిహెచ్.డి. పరిశోధనాంశం:
“తిమ్మాజిపేట మండల మౌఖిక భాష- వర్ణనాత్మక వ్యాకరణం” తెలంగాణ భాషను మరింత పరిశోధించి, తెలంగాణ భాషా ప్రత్యేకతను పరిశోధించాలనుకొని, ఉమ్మడి మహబూబ్‌నగర్ జిల్లాలోని తిమ్మాజిపేట మండల మౌఖిక భాషకు వర్ణనాత్మక వ్యాకరణం రాశాడు. ఈ పరిశోధన తెలంగాణ రాష్ట్రం ఏర్పాటైన తర్వాత తెలంగాణ భాష గురించి విశ్వవిద్యాలయ స్థాయిలో జరిగిన మొట్టమొదటి పిహెచ్.డి. పరిశోధన 2017లో పూర్తి చేసాడు. ఈ పరిశోధన తెలంగాణ భాష పరిశోధనకు ఒక ప్రధాన ఆధార గ్రంథంగా ఉపయోగపడుతుంది.
తెలుగులో తొలి సాంస్కృతిక పదకోశ నిర్మాతగా
డా. చంద్రయ్య తెలుగులో తొట్టతొలి సాంస్కృతిక పదకోశాన్ని నిర్మించి తన ప్రత్యేకతను చాటుకున్నాడు. ఇది తెలుగు భాషాశాస్త్ర చరిత్రలో మొట్టమొదటి ప్రయోగంకావడం విశేషం. తెలంగాణ సాహిత్య అకాడమీ చైర్మన్ డా. నందిని సిధారెడ్డి ఆధ్వర్యంలో జరిగిన ‘తెలంగాణ సాంస్కృతిక పదకోశం’ అనే ప్రాజెక్టుకు రీసర్చ్ సూపర్‌వైజర్‌గా పనిచేసాడు. తెలంగాణలోని వివిధ జిల్లాలు పర్యటించి సాంస్కృతిక పదసంపదను సేకరించి నిర్మించిన ఈ గ్రంథాన్ని ప్రస్తుతం తెలంగాణ సాహిత్య అకాడమీ ద్వారా ముద్రించనున్నారు. ఇది తరువాతి సాంస్కృతిక పదకోశాలను నిర్మించాలనుకునేవారికి ఒక ఆధార గ్రంథంగా ఉపయోగపడతుంది. తెలంగాణ ప్రజల పూజా విధానాలను, వారి ఆచార వ్యవహారాలను తెలుసుకోవడానికి ఇది ఎంతగానో ఉపయోగపడుతుంది.
మూలాలు
వర్గం:భాషా శాస్త్రము వర్గం:భాషా పరిశోధకులు వర్గం:భాషా శాస్త్రవేత్తలు వర్గం:పాలమూరు జిల్లా కవుల పుస్తకాలు వర్గం:పాలమూరు జిల్లా కథా రచయితలు వర్గం:గురజాడ జాతీయ యువ పురస్కార గ్రహీతలు వర్గం:తెలంగాణ సాంస్కృతిక పద కోశాలు వర్గం:తెలంగాణ కవులు
ఈలచెట్లదిబ్బ
"ఈలచెట్లదిబ్బ" కృష్ణా జిల్లా నాగాయలంక మండలానికి చెందిన గ్రామం.
గ్రామ భౌగోళికం
సముద్ర మట్టానికి 6 మీ.ఎత్తు
సమీప గ్రామాలు
రేపల్లె, మచిలీపట్నం, పొన్నూరు, పెడన
సమీప మండలాలు
అవనిగడ్డ, మోపిదేవి, రేపల్లె, కోడూరు
గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డు రవాణా సౌకర్యం కలదు రైల్వేస్టేషన్: గుంటూరు 71 కి.మీ
గ్రామంలో విద్యా సౌకర్యాలు
జిల్లాపరిషత్ ప్రాథమికోన్నత పాఠశాల, తలగడదీవి, మారుతి విద్యానికేతన్, నాగాయలంక
గ్రామ పంచాయతీ
2013జూలైలో ఈ గ్రామ పంచాయతీకి జరిగిన ఎన్నికలలో శ్రీ పైకం మన్మథరావు, సర్పంచిగా ఎన్నికైనారు. [1]
గ్రామంలో ప్రధాన పంటలు
వరి, అపరాలు, కాయగూరలు
గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
గ్రామ విశేషాలు
ఈ గ్రామంలో సీ గల్స్ (Seagulls) అను సముద్రపుపక్షులు అధికసంఖ్యలో దర్శనమిచ్చును. పక్షుల ప్రేమికులకు ఇవి కనువిందు చేయును. ఈ పక్షులు నివసించడానికి ఇది ఒక సురక్షిత ప్రదేశం. సాయంత్రాలలో గుంపులు గుంపులుగా వచ్చి కనువిందు చేసే ఈ పక్షులను వీక్షించడం ఒక గొప్ప అనుభూతి. బంగాళాఖాతం మధ్యలో ఉన్న ఈ లంక గ్రామం, నాగాయలంకకు 18 కి.మీ. దూరంలో ఉంది. నాగాయలంకకు అన్నిచోట్ల నుండి ఆర్.టి.సి. బస్సు సౌకర్యం ఉంది. నాగాయలంక నుండి కొంతదూరం రహదారిలో ప్రయాణించి, అనంతరం 8 కి.మీ. పడవవలో ప్రయాణించి ఇక్కడకు చేరుకొనవచ్చు. [2]
వెలుపలి లింకులు
[1] ఈనాడు కృష్ణా/అవనిగడ్డ; 2014, జూన్-26; 7వపేజీ. [2] ది హిందు, ఆంగ్ల దినపత్రిక; 2016, నవంబరు-28; 2వపేజీ.
మధుకర్ దత్తాత్రేయ దేవరస్
బాలాసాహెబ్ దేవరస్ గా ప్రసిద్ది చెందిన మధుకర్ దత్తాత్రేయ దేవరస్ (11 డిసెంబర్ 1915 - 17 జూన్ 1996), రాష్ట్రీయ స్వయంసేవక్ సంఘ్ (ఆర్ఎస్ఎస్) మూడవ సర్ సంఘ చాలక్.
జననం
దేవరస్ తెలుగు మాట్లాడే దేశస్థ బ్రాహ్మణ కుటుంబంలో 11 డిసెంబర్ 1915 న నాగ్‌పూర్‌ లో జన్మించారు, ఆంధ్రప్రదేశ్‌లో పెరిగారు. అతను దత్తాత్రేయ కృష్ణారావు దేవరస్, పార్వతి-బాయి దంపతుల ఎనిమిదవ సంతానం; తొమ్మిదవ సంతానం, అతని తమ్ముడు భరావు దేవరస్ (ముర్లిధర్ అలియాస్ భూరావ్) కూడా ఆర్ఎస్ఎస్ ప్రచారక్ గా పనిచేశారు. బాలాసాహెబ్ దేవరస్ ఆర్ఎస్ఎస్ చీఫ్ గా ఉన్న కాలంలో, భూరావు దేవరస్ ఉత్తర భారతదేశంలోని సంస్థలో కీలక పాత్ర పోషించారు.
విద్య
బాలాసాహెబ్ దేవరస్ న్యూ ఇంగ్లీష్ హై స్కూల్ లో పాఠశాల విద్యను అభ్యసించి, 1938 లో నాగ్‌పూర్‌లోని మోరిస్ కాలేజీ నుండి పట్టభద్రుడయ్యాడు. నాగ్‌పూర్ విశ్వవిద్యాలయంలోని కాలేజ్ ఆఫ్ లా లో ఎల్‌ఎల్‌బి పట్టా పొందాడు.
క్రియాశీల పాత్ర
ఆరెస్సెస్ నిషేధం విధించి తిరిగి ఎమర్జెన్సీ ముగిసిన తరువాత, దేవరస్ క్రైస్తవ, ముస్లిం నాయకులతో సమావేశమయ్యారు. సాధారణ పౌరులందరూ, R.S.S. స్వయంసేవకులు పరస్పరం సామాజిక కార్యకలాపాల్లో పాల్గొనడం ద్వారా పరస్పర సంబంధాల ప్రక్రియను మరింత వేగవంతం చేయాలని ప్రోత్సహించారు. దేవరస్ సర్ సంఘ చాలక్ గా ఉన్న సమయం లో, ఆర్ఎస్ఎస్ వేగవంతమైన క్రియాశీలత వైపు మలుపు తిరిగింది. దాని నియామకాల సంఖ్య, శాఖలనూ పరిధిని పెంచడానికి ప్రయత్నించింది. ఈ మార్పు దాని సాహిత్యంలో ప్రతిబింబిస్తుంది.
మరణం
దేవరస్ 1994 వరకు సర్ సంఘ చాలక్ గా కొనసాగారు. ఆరోగ్యం క్షీణించడం తో 17 జూన్ 1996 న మరణించారు. అతని తర్వాత రాజేంద్రసింగ్, సర్ సంఘ చాలక్ బాధ్యతలు తీసుకున్నారు.
సేవా భారతి
వసంత వ్యాఖ్యాన్మల (స్ప్రింగ్ లెక్చర్ సిరీస్) వేదిక నుండి ఆర్ఎస్ఎస్ చరిత్రలో చేసిన ఒక ముఖ్యమైన ప్రసంగంలో, దేవరస్, మే 1974 లో పూణే లో అంటరానితనాన్ని ఖండించారు. దీని ద్వారా హిందూ సమాజం,  షెడ్యూల్డ్ కులాల సభ్యుల అభ్యున్నతికి దత్తోపంత్ ఠెన్గడీ స్థాపించిన  సేవా భారతి ఆధ్వర్యంలో ఆర్‌ఎస్‌ఎస్ అనేక కార్యక్రమాలను ఏర్పాటు చేసింది. దీని కింద, ఆర్ఎస్ఎస్ వాలంటీర్లు పాఠశాలలను ప్రారంభించారు. దీనిలో వారు మురికివాడల ప్రజలకు, అంటరానివారికి వృత్తిపరమైన కోర్సులను అందించారు. "అంటరానితనం తప్పు కాకపోతే, ప్రపంచంలో ఏదీ తప్పు కాదు." అని దేవరస్ అంటరాని తనం గూర్చి చెప్పారు.
స్వదేశీ జాగరణ మంచ్
పివి నరసింహ రావు ప్రభుత్వం లో స్వదేశీ జాగరణ మంచ్ ను దేవరస్ ప్రారంభించారు.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్ వర్గం:సంస్థలు
అటవీ చైతన్య ద్రావణం
అటవీ చైతన్య ద్రావణం
కావలసిన పదార్ధాలు :
తాయారు చేసే పద్దతి : పై అన్ని కుండ నందు కలిపి, కుండను నీడలో కుండ మునిగే అంతవరకు గుంత తీసి, కుండను భూమిలో అంటే  పై మూత నాలుగు అంగుళాలు పైకి ఉండే విధంగా కుండను పూడ్చి పైన మూత ఉంచి ఆ పైన ఎండ తగలకుండా చెత్త ( ఆకులు )  వేయాలి. దీనిని ప్రతి రోజు కలియ తిప్పాలి. ఈ అటవీ చైతన్య ద్రావణం 4  నుండి 5 రోజులలో తాయారు అవుతుంది.
వాడే విధానం: భూమిని దున్నిన తరువాత సాయంత్ర సమయాలలో పిచికారీ చేసుకోవాలి. ఈవిధంగా వారానికి ఒక సరి చెప్పున పిచికారీ చేసిన యడల 4 నెలల నుండి 6 నెలలలో భూమి మొక్కలకు కావలిసిన సూక్ష్మ జీవులతో సంవృద్ధి చెందుతుంది. దీనిని డ్రిప్ ద్వారా కానీ క్లాల్వల ద్వారా కానీ పారించవచ్చు.
మరికొన్ని ద్రావణాలు/కాషాయాలు
మూలాలు
https://www.youtube.com/watch?v=WZcTWeAcHvI
శరత్ పోలవరపు
పోలవరపు శరత్‌ - ప్రముఖ తెలుగు సినిమా దర్శకుడు.1986లో సుమన్‌ హీరోగా నటించిన చాదస్తపు మొగుడు సినిమాతో దర్శకుడిగా వెండితెరకు పరిచయమయ్యాడు.
హీరో కృష్ణ నటించిన అల్లూరి సీతారామరాజు చిత్రానికి అప్రెంటిస్‌గా కెరీర్‌ ప్రారంభించిన శరత్‌ ఎ.కోదండరామిరెడ్డి దగ్గర అసోసియేట్‌గా ఎక్కువ కాలం పనిచేశారు. నందమూరి బాలకృష్ణ హీరోగా వంశోద్ధారకుడు, పెద్దన్నయ్య, సుల్తాన్ చిత్రాలను తెరకెక్కించి ప్రత్యేకత చాటుకున్నారు. అలాగే అక్కినేని నాగేశ్వరరావు నటించిన రథసారథి, కాలేజీబుల్లోడు, పండగ చిత్రాలు ఆయనికి చక్కని పేరు తెచ్చిపెట్టాయి. శరత్ తన 15ఏళ్ల సినీప్రయాణంలో దాదాపు 35 చిత్రాలు దర్శకత్వం వహించారు. 2001లో తన ఆఖరి చిత్రం శ్రీహరి కథానాయకుడిగా వచ్చిన ఎవడ్రా రౌడీ. ఆయన సోదరుడు 1979లో వచ్చిన రతీమన్మథ చిత్ర దర్శకుడు పోలవరపు బ్రహ్మనందరావు.
మూలాలు
వర్గం:తెలుగు సినిమా దర్శకులు వర్గం:2022 మరణాలు
హిందూ మతంలో పూజలు
హిందూమతం లో ఆరాధన అనేది సాధారణంగా ఒకటి లేదా అంతకంటే ఎక్కువ హిందూ దేవతలకు ఉద్దేశించిన మతపరమైన భక్తి. భక్తి లేదా భక్తి ప్రేమ భావం సాధారణంగా ప్రేరేపించబడుతుంది. ఈ పదం బహుశా హిందూ మతంలో ప్రధానమైనది, కానీ సంస్కృతం నుండి ఆంగ్లంలోకి ప్రత్యక్ష అనువాదం కష్టం. భౌగోళికం, భాషపై ఆధారపడి ఆరాధన అనేక రూపాలను తీసుకుంటుంది."
దేవతలు
హిందూమతంలో చాలా మంది వ్యక్తిగత దేవుళ్లను (ఈశ్వర్లు) మూర్తులుగా పూజిస్తారు. ఈ జీవులు సర్వోత్కృష్టమైన బ్రహ్మం అంశాలు, సర్వోన్నత జీవి అవతారాలు లేదా దేవాస్ అని పిలవబడే గణనీయమైన శక్తివంతమైన సంస్థలు. ప్రతి దేవతకు సంబంధించి విశ్వాసం ఖచ్చితమైన స్వభావం భిన్నమైన హిందూ తెగలు, తత్వాల మధ్య మారుతూ ఉంటుంది.
మూర్తి
హిందూమతం లో, మూర్తి అనేది సాధారణంగా దైవిక ఆత్మను (మూర్త) వ్యక్తీకరించే చిత్రం లేదా విగ్రహాన్ని సూచిస్తుంది. భగవంతునితో లోతైన, వ్యక్తిగత ప్రేమ బంధాన్ని పెంపొందించుకోవడంపై కేంద్రీకృతమై ఉన్న భక్తి (భక్తి) పద్ధతులు తరచుగా మూర్తిలను ఆరాధించడం ఉంటాయి.
పూజ
పూజ లేదా ప్రత్యామ్నాయ లిప్యంతరీకరణ పూజ అనేది హిందువులు వివిధ దేవతలకు, విశిష్ట వ్యక్తులకు లేదా ప్రత్యేక అతిథులకు సమర్పించే ఒక మతపరమైన ఆచారం.
హారతి
ఆరతి అనేది హిందూ మతపరమైన ఆరాధన, పూజలో ఒక భాగం, దీనిలో నెయ్యి (శుద్ధి చేసిన వెన్న) లేదా కర్పూరం లో నానబెట్టిన వత్తుల నుండి కాంతిని ఒకటి లేదా అంతకంటే ఎక్కువ దేవతలకు సమర్పిస్తారు.
హోమం, యజ్ఞం
హోమం లేదా హవన్ అని కూడా పిలుస్తారు. హోమం అనేది సంస్కృత పదం, ఇది ఏదైనా ఆచారాన్ని సూచిస్తుంది. దీనిలో నైవేద్యాలను పవిత్రమైన అగ్నిగా చేయడం ప్రాథమిక చర్య. ప్రస్తుతం, హోమం/హోమం, హవనం అనే పదాలు యజ్ఞం అనే పదంతో పరస్పరం మారతాయి.
పదార్థాలు, వస్తువులు
నెయ్యి, ధూపం, కుంకుమ, మర్రిచెట్టు, పాలు, గంధం, తులసి, విభూతి వంటివి హిందూ ఆరాధనలో సాధారణంగా ఉపయోగించే పదార్ధాలు. ఉపయోగించే వస్తువులలో బలిపీఠం, అరటి ఆకులు, భోగులు, కొబ్బరికాయలు, దియా (నూనె దీపాలు), దండలు, ప్రసాదం, శంఖం, తిలకం ఉన్నాయి.
భజన
భజన అనేది ఏదైనా రకమైన భారతీయ భక్తి పాట. దీనికి స్థిరమైన రూపం లేదు: ఇది మంత్రం లేదా కీర్తన వలె సరళంగా ఉండవచ్చు లేదా శాస్త్రీయ రాగాలు, తాళాల ఆధారంగా సంగీతంతో కూడిన ద్రుపద్ లేదా కృతి వలె అధునాతనంగా ఉండవచ్చు.
మంత్రం
మంత్రం అనేది ధ్వని, అక్షరం, పదం లేదా పదాల సమూహం, ఇది "పరివర్తనను సృష్టించడం" చేయగలదని పరిగణించబడుతుంది. మంత్రానికి సంబంధించిన పాఠశాల, తత్వశాస్త్రం ప్రకారం దీని ఉపయోగం, రకం మారుతూ ఉంటుంది.
వ్రతం
హిందూమతం సందర్భంలో, వ్రత అనే పదం ఒకటి లేదా అనేక కోరికల నెరవేర్పు కోసం దైవిక ఆశీర్వాదాన్ని సాధించాలనే ఉద్దేశ్యంతో కొన్ని బాధ్యతలను నిర్వర్తించే మతపరమైన ఆచారాన్ని సూచిస్తుంది.
మెట్‌పల్లి రెవెన్యూ డివిజను
మెట్‌పల్లి రెవెన్యూ డివిజను, తెలంగాణ రాష్ట్రం, జగిత్యాల జిల్లాలోని ఒక పరిపాలనా విభాగం. జగిత్యాల జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 3 మండలాలు ఉన్నాయి. ఈ డివిజను ప్రధాన కార్యాలయం మెట్‌పల్లి లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను నిజామాబాదు లోకసభ నియోజకవర్గంలోని, కోరుట్ల శాసనసభ నియోజకవర్గాల పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
పరిపాలన
మెట్‌పల్లి డివిజనులోని మండలాలు:
మూలాలు
వర్గం:జగిత్యాల జిల్లా వర్గం:జగిత్యాల జిల్లా రెవెన్యూ డివిజన్లు
ఓటీటీ
ఓటీటీ (ఆంగ్లం: Over-the-top media service) ఓవర్-ది-టాప్ ( OTT ) మీడియా సేవ ఇంటర్నెట్ మీద ఆధారపడి సినిమా లేదా ఇతర మీడియా సంబంధిత కంటెంట్‌ను ప్రదర్శించే ఓవర్-ది-టాప్ ప్లాట్‌ఫాం. దీనినే డిజిటల్ స్ట్రీమింగ్ మీడియా సర్వీస్ అని కూడా పిలుస్తారు. ఇందులో సినిమాలతో పాటుగా, వెబ్ సిరీస్, టీవీ కార్యక్రమాలు, సెలెబ్రిటీ షోలు ప్రసారం చేస్తారు. అయితే వినియోగదారులు ఓటీటీలో ఎప్పుడు కావాలంటే అప్పుడు వినోదభరిత కార్యక్రమాలు చూడొచ్చు.
ఓటీటీ వేదికలకు మొదట అమెరికా లాంటి దేశాలలో మొదలైంది, మెల్లగా అది అన్ని దేశాలకు విస్తరించింది. భారతదేశంలో కొత్త సినిమాలు ఓటీటీ పై విడుదల చేయడం జరుగుతుంది.
కేబుల్ టీవీ, డిటిహెచ్ కనెక్షన్ అవసరం లేకుండా ఇంటర్నెట్ ఉపయోగించుంకుని సరాసరి తమ సెల్‌ఫోన్, టెలివిజన్లో రెండింటితో సహా సాఫ్ట్‌వేర్‌ను నవీకరించేవి. కావల్సిన వినోద కార్యక్రమాలు చూడొచ్చు. చందా - ఆధారిత వీడియో-ఆన్-డిమాండ్ (SVoD) సేవలకు చాలా పర్యాయపదంగా ఉంటుంది. ఇంకా ఓవర్-ది-టాప్ సేవలు సాధారణంగా వ్యక్తిగత కంప్యూటర్లలోని వెబ్‌సైట్ల ద్వారా, అలాగే మొబైల్ పరికరాల్లోని అనువర్తనాలు ( స్మార్ట్‌ఫోన్‌లు టాబ్లెట్‌లు వంటివి ), డిజిటల్ మీడియా, ప్లేయర్‌లు ( వీడియో గేమ్ కన్సోల్‌లతో సహా) లేదా ఇంటిగ్రేటెడ్ స్మార్ట్ టీవీ, ప్లాట్‌ఫారమ్‌లతో టెలివిజన్ల ద్వారా వినియోగదారుడికి నచ్చిన కార్యక్రమాలు చూడొచ్చు.
మూలాలు
వర్గం:అంతర్జాల ఆధారిత వ్యవస్థలు వర్గం:సమాచార సాధనాలు వర్గం:టెలికమ్యూనికేషన్స్ వర్గం:మాధ్యమాలు వర్గం:సోషల్ మీడియా వర్గం:వరల్డ్ వైడ్ వెబ్ వర్గం:అంతర్జాలం
షా ఆలీ బండ
షా ఆలీ బండ (షాలిబండ), తెలంగాణ రాష్ట్ర రాజధాని హైదరాబాదు లోని ఒక భాగం. ఇది నగర పాతబస్తీలోని చార్మినార్ కు 2 కిలోమీటర్ల దూరంలో ఉంది. ఇక్కడ షా అలీ బండ క్లాక్ టవర్ ఉంది. 1904లో రాజారాయ్‍ రాయన్‍ ఈ గడియారాన్ని ప్రతిష్టించాడు.
చరిత్ర
కుతుబ్‍షాహీల కాలంలో షా అలీ ఒక సూఫీ ఫకీరు ఈ ప్రాంతంలోని రావి చెట్టు కింద అతని నివాసం ఉండేవాడు. అతడు చనిపోయిన తరువాత ఆ చెట్టు క్రిందనే అతని దర్గా (సమాధి) వెలిసింది. ఆవిధంగా ఈ ప్రాంతానికి షాలిబండ అన్న పేరు వచ్చింది. కుతుబ్‍షాహీల పరిపాలన తర్వాత ఆసఫ్‍జాహీ - నిజాంల పరిపాలనా కాలంలో ఈ ప్రాంతం ప్రభుత్వ కార్యకలాపాలకు ఒక ముఖ్య కేంద్రంగా ఉండేది. అలాగే ఉన్నతోద్యోగుల కార్యాలయాలు, నివాసాలు కూడా ఈ ప్రాంతంలోనే ఉండేవి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో షా అలీ బండ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో ఉప్పుగూడ, యాకుత్‌పురా లో రైల్వే స్టేషన్లు ఉన్నాయి.
దేవాలయాలు
ఇక్కడ 17వ శతాబ్దంలో నిర్మించిన అక్కన్న మాదన్న మహాకాళి గుడి ఉంది. 1998 లో సంఘ వ్యతిరేక శక్తుల మూలంగా ఈ దేవాలయం పై దాడులు చేయబడ్డాయి. దీని మూలంగా విగ్రహం, దేవాలయం నాశనం జరిగింది.
మత అల్లర్లు
మత అల్లర్లతో సమస్యలను ఎదుర్కొంటున్న పాతబస్తీ చుట్టుపక్కల ప్రాంతాలలో కొన్నిసార్లు పోలీసులు కర్ఫ్యూలు విధిస్తుంటారు. 1992లో, ఈ ప్రాంతంలో అల్లర్లు, హింసాత్మక సంఘటనలు జరిగాయి. అలాంటి సంఘటనులు పునారావృతమయితే, చాలా తీవ్రమైన పరిస్థితులలో విద్యుత్తు కోతలు నిర్వహించబడతాయి, పోలీసులు నగరాన్ని పూర్తిగా మూసివేస్తారు.
రెస్టారెంట్లు
ఇక్కడ అనేక రెస్టారెంట్లు ఉన్నాయి. పిస్తా హౌస్, షా గౌస్ కేఫ్ మొదలైన రెస్టారెంట్లలో హైదరాబాదీ వంటకాలు లభిస్తున్నాయి.
మూలాలు
వర్గం:హైదరాబాదులోని ప్రాంతాలు
ఉషా సంగ్వాన్
ఉషా సంగ్వాన్ భారతదేశపు అతిపెద్ద జీవిత బీమా సంస్థ లైఫ్ ఇన్సూరెన్స్ కార్పొరేషన్ ఆఫ్ ఇండియాలో మేనేజింగ్ డైరెక్టర్గా పనిచేస్తున్నారు. ఆమె ఈ స్థానానికి చేరుకున్న మొదటి మహిళగా గుర్తించబడినది. సోనాలికా గ్రూప్ వ్యవస్థాపకుడు లక్ష్మణ్ దాస్ మిట్టల్. ఉషా లక్ష్మణ్ దాస్ మిట్టల్ యొక్క కుమార్తెగా గమనించబడినది.
అర్ధముఖము
పంజాబ్ విశ్వవిద్యాలయం నుండి ఎకనామిక్స్, మానవ వనరులలో మాస్టర్స్ కలిగి ఉన్నారు ఉషా సంగ్వాన్.
ఉపాధి
ఎల్ఐసి అనుబంధ సంస్థ ఎల్ఐసి హౌసింగ్ ఫైనాన్స్. అంతకుముందు, ఈ సంస్థను ఆమె నిర్వహించారు. ఆమె యాక్సిస్ బ్యాంక్ డైరెక్టర్లలో ఒకరిగా గుర్తించబడినది. 2004 లో 29.85 మిలియన్లను సమీకరించారు. డీని ద్వారా ఈ సంస్థ యొక్క టర్నరౌండ్లో ఆమె ఒక ముఖ్యమైన పాత్రను పోషించినట్లు గమనించబడింది. ఇదంతా ఆమె గ్లోబల్ డిపాజిటరీ రసీదుల ద్వారా చేసినట్లు తెలియబడింది. ఆమె రిస్క్-బేస్డ్ (అపాయ-ఆధారిత) ధరలను మార్కెటింగ్, పూచీకత్తు విభాగాలను వేరు చేసి ప్రవేశపెట్టారు. thumb|భారత జీవిత బీమా సంస్థ (ఎల్.ఐ.సి) ఛైర్మన్ శ్రీ ఎస్.కె. రాయ్ రూ.1634, 89, 57, 602.00 డివిడెండ్ చెక్కును కేంద్ర ఆర్థిక, కార్పొరేట్ వ్యవహారాల మంత్రికి మరియు 2014 డిసెంబ ర్ 15న న్యూ ఢిల్లీ లో స మాచార, బ్రాడ్ కాస్టింగ్ , శ్రీ అరుణ్ జైట్లీ. ఆర్థిక శాఖ కార్యదర్శి శ్రీ రాజీవ్ మెహ్రిషి, ఆర్థిక సేవల శాఖ కార్యదర్శి డాక్టర్ హస్ముఖ్ అధియా మరియు శ్రీ మానక్, శ్రీ వి.కె. శర్మ, శ్రీమతి ఉషా సంగ్వాన్, అందరూ మేనేజింగ్ డైరెక్టర్లు, ఎల్ఐసి కూడా కనిపిస్తారు.
ప్రస్తావనలు
వర్గం:జీవిస్తున్న ప్రజలు
ఆదితి పోహంకర్
ఆదితి పోహంకర్, మహారాష్ట్ర కు చెందిన సినిమా నటి. 2014లో మరాఠీలో వచ్చిన లై భారీ యాక్షన్ సినిమాలో రితీష్ దేశ్‌ముఖ్‌తో కలిసి అద్భుతమైన పాత్రను పోషించింది. షీ, ఆశ్రమ్ అనే హిందీ వెబ్ సిరీస్‌లలో నటించి గుర్తింపు పొందింది.
ప్రకటనలు
షూజిత్ సిర్కార్ దర్శకత్వం వహించిన క్యాడ్‌బరీ మంచ్, గోద్రెజ్, ఎయిర్‌టెల్, లెన్స్‌కార్ట్, శామ్‌సంగ్‌తో సహా ఇరవైకి పైగా బ్రాండ్ ప్రకటనలు, వాణిజ్య ప్రకటనలలో నటించింది. ది టైమ్స్ మోస్ట్ డిజైరబుల్ ఉమెన్‌లో 2020లో 47వ ర్యాంక్‌ని పొందింది.
సినిమారంగం
నాటకరంగంలో తన నటనను ప్రారంభించింది. కునాసతి కునిటారిలో అనే సినిమాలో తొలిసారిగా నటించింది. ఆదితి నటించిన టైమ్ బాయ్ అనే నాటక ప్రదర్శన చూసిన దర్శకుడు నిషికాంత్ కామత్, తన మరాఠీ సినిమా లై భారీ (2014)లో అవకాశం ఇచ్చాడు. ఆ సినిమాలో తన నటనకు సానుకూల సమీక్షలకు అందుకుంది.
బయటి లింకులు
వర్గం:1994 జననాలు వర్గం:హిందీ సినిమా నటీమణులు వర్గం:తమిళ సినిమా నటీమణులు వర్గం:జీవిస్తున్న ప్రజలు వర్గం:మరాఠీ సినిమా నటీమణులు
జబ్ తక్ హై జాన్
యశ్ రాజ్ స్టూడియోస్ పతాకంపై ఆదిత్య చోప్రా నిర్మించిన ప్రేమ కథా చిత్రం జబ్ తక్ హై జాన్. షారూఖ్ ఖాన్, కత్రినా కైఫ్, అనుష్క శర్మ ముఖ్యపాత్రలు పోషించిన ఈ సినిమాని ప్రముఖ హిందీ దర్శకుడు యశ్ చోప్రా తెరకెక్కించాడు. ఎ. ఆర్. రహ్మాన్ సంగీతాన్ని అందించాడు. యశ్ చోప్రా చివరి సినిమా ఐన ఈ చిత్రం 2012 నవంబరు 13న విడుదలై 100 కోట్ల పై చిలుకు వసూళ్ళను సాధించి ఘనవిజయం అనిపించుకుని ఎన్నో అవార్డ్ ఫంక్షన్లలో పురస్కారాలనందుకుంది.
కథ
కాశ్మీర్ ప్రాంతంలో మేజర్ సమర్ ఆనంద్ (షారుఖ్ ఖాన్) భారతీయ మిలిటరీలో బాంబ్ డిస్పోసల్ శాఖలో పనిచేస్తుంటాడు. బాంబ్ సూట్ వేసుకోకుండా, చిన్న గాయనికి కూడా గురి కాకుండా 97 బాంబులను నిర్వీర్యం చేసినవాడు. ఇంకా చేస్తూనే ఉంటాడు. తన ప్రాణాలను కూడా లెక్క చెయ్యకుండా తను చేసే ఈ సాహసం వెనకున్న కారణాల గురించి ఎవరికీ తెలియదు. ఓ రోజు డిస్కవరీ ఛానల్లో డాక్యుమెంటరీ ఫిలిం మేకర్ గా పనిచేసే అకీరా రాయ్ (అనుష్క శర్మ) తన స్నేహితులతో కాసిన పందెం గెలవడానికి అక్కడే ఓ చల్లటి నీళ్ళున్న సరస్సులోకి దూకి ఈదలేక సహాయం కోసం అరుస్తుంటుంది. అప్పుడు సమర్ తనని కాపాడి తన ఆర్మీ కోటుని కప్పుకోడానికిచ్చి తను వెళ్ళిపోతాడు. తన గదికి వెళ్ళాక అకీరా ఆ కోటులో ఓ డైరీని చూస్తుంది.
ఆ డైరీలో సమర్ లండన్ జీవితం, తన తొలిప్రేమ గురించి; తను నిర్వీర్యం చేసిన బాంబులు, ఆయా స్థలాలు, బాంబ్ మోడల్, నిర్వీర్యం చేసిన సమయం మొదలగు సమాచారాలు ఉంటాయి. అకీరా ఆ డైరీలో సమర్ గతాన్ని చదవడం మొదలుపెడుతుంది. సమర్ లండన్ దేశంలో చిన్న చిన్న పార్ట్ టైం జాబ్స్ చేస్తూ కాలం వెళ్ళదీసే ఓ పంజాబీ యువకుడు. సంగీతంలో ప్రావీణ్యం ఉన్న సమర్ స్ట్రీట్ మ్యుజీషియన్ అవతారమెత్తి కొంత డబ్బును సంపాదిస్తుంటాడు. అప్పుడే తనకి మీరా (కత్రినా కైఫ్) అనే ధనవంతుడి కూతురు పరిచయమౌతుంది. వాళ్ళిద్దరూ స్నేహితులుగా మారాక వారిద్దరి మధ్య ప్రేమ చిగురించి శారీరకంగా ఒక్కటయ్యేంతవరకూ సాగుతుంది. ఓ రోజు సమర్ మీరాని కలిసి వెళ్తుండగా రోడ్డు ప్రమాదంలో గాయపడతాడు. చిన్నప్పటి నుంచి జీసస్ భక్తురాలైన మీరా ఆయన దగ్గర ఓ వరం కోరుకుంటే అందుకు బదులుగా ఎదో ఒకటి వదిలేస్తుంటుంది. ఈ పరిస్థితిలోనూ సమర్ ప్రాణాలను కాపాడటానికి తను ప్రాణాలతో ఉండాలని వరం కోరుకుని తనని బ్రతికిస్తే తనని పెళ్ళి చేసుకోననీ, కలిసి బ్రతకననీ మాటిస్తుంది. సమర్ కోలుకున్నాక ఇదే విషయం మీరా తనతో చెప్తే సమర్ మీరాని వెళ్ళిపొమ్మంటాడు. తన ప్రేమని లాక్కుని ప్రాణాలను ఇచ్చాడు కనుక రోజూ మృత్యువు వడిలో ఉండేలా మిలిటరీలో చేరి అలా పదేళ్ళలో దేవుడిపై కోపంతో 97 బాంబులను నిర్వీర్యం చేస్తాడు సమర్.
అకీరా ఇదంతా చదివి సమర్ పై డాక్యుమెంటరీ తియ్యాలని తన బాస్ దగ్గర అనుమతి తీసుకుని వెళ్తుంది. మెల్లగా సమర్ స్నేహాన్ని గెలుచుకున్న అకీరా డాక్యుమెంటరీని విజయవంతంగా పూర్తి చేస్తుంది. చివరి రోజున అకీరా అప్పటికే 100 పై చిలుకు బాంబులను నిర్వీర్యం చేసిన సమర్ దగ్గరకి వెళ్ళి ప్రేమిస్తున్నానని చెప్తుంది. సమర్ మనసులో అకీరాపై సదాభిప్రాయమే ఉన్నా మీరాని మర్చిపోయి నీతో బ్రతకలేనని చెప్తాడు. అకీరా తిరిగి లండన్ వెళ్ళిపోతుంది. కానీ తన డాక్యుమెంటరి " ఎ మేన్ హూ కెనాట్ డై"ని ఆమోదించడానికి సమర్ లండన్ రావాలని డిస్కవరీ వర్గాలు అకీరాతో చెప్తాయి. ఇష్టం లేకపోయినా అకీరా మీదున్న ప్రేమతో సమర్ లండన్ వస్తాడు. ఐతే అకీరా వల్ల అనుకోకుండా మళ్ళీ రోడ్డు ప్రమాదంలో గాయపడతాడు. హాస్పిటల్లో చేర్చాక సమర్ రెట్రోగ్రేడ్ అమ్నీషియాతో బాధపడుతున్నాడని, ఆ వ్యాధి కారణంగా సమర్ మెమరీ 10 ఏళ్ళు వెనక్కి వెళ్ళిందని తనకి ట్రీట్మెంట్ ఇచ్చిన డాక్టర్ జోయా అలీ ఖాన్ (సారిక హాసన్) ద్వారా అకీరా తెలుసుకుంటుంది. ఇదే విషయం వాళ్ళిద్దరూ మీరాకి చెప్తారు. సమర్ ఆరోగ్యం బాగుపడేంతవరకూ మీరా తన భార్యగా నటించేందుకు ఒప్పుకుంటుంది. అంతా బాగానే సాగుతోంది అనుకోగానే సమర్ ఓ రోజు లండన్ మెట్రో ట్రైనులో ఓ బాంబుని చూసి దాన్ని నిర్వీర్యం చేస్తాడు. ఆ ప్రక్రియలో సమర్ తన గతాన్ని తిరిగి పొందుతాడు. మీరా తనతో అబద్ధాలాడుతోందని తెలుసుకున్న సమర్ తనకి రెండు దారులను సూచిస్తాడు - తనతో కలిసి బ్రతకడం, లేదా ఎప్పటిలాగే సమర్ కాశ్మీరులో బాంబులను నిర్వీర్యం చేస్తూ మృత్యువుతో సహవాసం చెయ్యడం. కాశ్మీర్ తిరిగివచ్చాక సమర్ తన 107వ బాంబుని నిర్వీర్యం చేసిన రోజు అకీరా తన "ఎ మేన్ హూ కెనాట్ డై" డక్యుమెంటరీని ప్రపంచానికి పరిచయం చేస్తుంది. అదే రోజు మీరా తన కోరిక వల్ల సమర్ చావు కన్న హీనమైన శిక్ష అనుభవిస్తున్నాడని గ్రహించి కాశ్మీరుకి వెళ్తుంది. తనతో కలిసి బ్రతకాలని అనుకుంటున్న మీరాను కలిసాక సమర్ తన చివరి బాంబ్, అదే 108వ బాంబుని విజయవంతంగా నిర్వీర్యం చేసి తనని పెళ్ళిచేసుకోమని అడిగి మీరా సమ్మతిని పొండటంతో సినిమా ముగుస్తుంది.
వర్గం:2012 సినిమాలు
మనీషా ఈరభతిని
మనీషా ఈరభతిని తెలుగు సినిమా గాయని మరియు నటి. ఆమె 2018 లో వచ్చిన మ్యూజిక్ వీడియో “అరుపు” పాటతో మంచి గుర్తింపు పొందింది.
జననం, విద్యాభాస్యం
మనీషా తెలంగాణ రాష్ట్రం, వరంగల్ జిల్లా , హన్మకొండ లో జన్మించింది. ఆమె చిన్నతనంలోనే వారి తల్లితండ్రులు ఉద్యోగరీత్యా అమెరికాకు వెళ్లారు. ఆమె కాలిఫోర్నియాలో కంప్యూటర్ సైన్స్ పూర్తి చేసింది.